เอกสารแนบ 5 รายงานคณะกรรมการตรวจสอบ

เรียน ผู้ถือหุ้น บริษัท ปัญจวัฒนาพลาสติก จำกัด (มหาชน)

 คณะกรรมการตรวจสอบ บริษัท ปัญจวัฒนาพลาสติก จำกัด (มหาชน)
ซึ่งเป็นผู้ทรงคุณวุฒิด้านการบัญชี ภาษีอากร การเงิน และการบริหารจัดการ โดยในปี 2557
คณะกรรมการตรวจสอบและกำกับดูแลกิจการทั้ง 3 ท่าน ประกอบด้วยกรรมการอิสระ ดังนี้

  ---- ----------------------------------- -------------------------------
  1.   นางสาวจรัญญา แสงสุขดี                  ประธานกรรมการตรวจสอบ 

  2.   ดร.เอกชัย นิตยาเกษตรวัฒน์               กรรมการตรวจสอบ

  3.   นายณัฐวุฒิ เขมะโยธิน                    กรรมการตรวจสอบ
  ---- ----------------------------------- -------------------------------

คณะกรรมการตรวจสอบทุกท่านมีคุณสมบัติครบถ้วน
และได้ปฏิบัติหน้าที่ตามที่กำหนดไว้ในกฎบัตรคณะกรรมการตรวจสอบ
ซึ่งสอดคล้องกับข้อกำหนดและแนวทางปฏิบัติที่ดีสำหรับคณะกรรมการตรวจสอบของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย

คณะกรรมการตรวจสอบได้ปฏิบัติหน้าที่ตามขอบเขตความรับผิดชอบในภารกิจที่ได้รับมอบหมายจากคณะกรรมการบริษัทอย่างเป็นอิสระ
ในการช่วยคณะกรรมการบริษัทในการตรวจสอบและสอบทานให้บริษัทมีการกำกับดูแลกิจการอย่างเพียงพอ
เพื่อให้การดำเนินงานของบริษัทเป็นไปเพื่อประโยชน์ของผู้ถือหุ้นโดยรวม
โดยปราศจากการขัดแย้งทางผลประโยชน์
มีระบบการควบคุมภายในที่เพียงพอและผู้บริหารได้ปฏิบัติหน้าที่ด้วยความซื่อสัตย์สุจริต ความรับผิดชอบ
และเป็นไปตามนโยบายของบริษัท

ในปี 2557 คณะกรรมการตรวจสอบได้จัดให้มีการประชุม รวม 5 ครั้ง
โดยมีการหารือและแลกเปลี่ยนข้อคิดเห็นกับผู้บริหาร ผู้ตรวจสอบภายใน
และผู้สอบบัญชีในเรื่องที่เกี่ยวข้อง สรุปสาระสำคัญในการปฏิบัติหน้าที่ได้ ดังนี้

1.  ความถูกต้อง ครบถ้วน และเชื่อถือได้ของรายงานทางการเงิน

คณะกรรมการตรวจสอบได้สอบทานงบการเงินและงบการเงินรวมของบริษัทและบริษัทย่อยประจำราย
ไตรมาส และประจำปี 2557 โดยพิจารณาจากนโยบายบัญชีที่สำคัญ รายงานทางการเงินที่มีนัยสำคัญ
ร่วมกับผู้สอบบัญชี และฝ่ายจัดการ พร้อมให้คำแนะนำ รวมถึงข้อคิดเห็นที่เป็นประโยชน์
เพื่อให้มั่นใจว่าการจัดทำงบการเงินของบริษัทมีความเชื่อถือได้ ทันเวลา
และมีการเปิดเผยข้อมูลในงบการเงินอย่างเพียงพอ เป็นประโยชน์ต่อผู้ใช้งบการเงิน
เป็นไปตามกฎเกณฑ์ของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์
รวมถึงมาตรฐานบัญชีตามหลักการบัญชีที่รับรองทั่วไป

นอกจากนี้คณะกรรมการตรวจสอบได้ประชุมร่วมกับผู้สอบบัญชีโดยไม่มีฝ่ายจัดการของบริษัทเข้าร่วมประชุม
1 ครั้ง เพื่อซักถามประเด็นต่างๆ จากผลการตรวจสอบของผู้สอบบัญชี
และความร่วมมือจากฝ่ายจัดการ ซึ่งผู้สอบบัญชีไม่มีข้อมูลหรือข้อสังเกตเป็นพิเศษจากการตรวจสอบ
และแจ้งว่าได้รับความร่วมมือจากฝ่ายบริหารหรือฝ่ายจัดการของบริษัทในการปฏิบัติหน้าที่ของผู้สอบบัญชีเป็นอย่างดี

2.  ความเพียงพอของระบบควบคุมภายใน การบริหารความเสี่ยง การกำกับดูแลกิจการที่ดี
    และการตรวจสอบภายใน

คณะกรรมการตรวจสอบ
ได้สอบทานรายงานผลการตรวจสอบของสำนักตรวจสอบภายในและของผู้สอบบัญชีเกี่ยวกับการประเมินระบบการควบคุมภายใน
การบริหารความเสี่ยง การกำกับดูแลกิจการที่ดี จรรยาบรรณธุรกิจ
มาตรการต่อต้านการทุจริตคอร์รัปชั่น
และกระบวนการภายในเกี่ยวกับการรับแจ้งเบาะแสและการรับข้อร้องเรียนให้เป็นไปตามมาตรการต่อต้านการทุจริตคอร์รัปชั่น
เพื่อการกำกับดูแลกิจการที่ดี รวมทั้งการปรับปรุงการปฏิบัติงานดังกล่าว

คณะกรรมการตรวจสอบ มีความเห็นว่าระบบการควบคุมภายในของบริษัท
มีความเพียงพอและมีประสิทธิผลทางธุรกิจ

คณะกรรมการตรวจสอบ ได้พิจารณาความเป็นอิสระของสำนักตรวจสอบภายใน
ขอบเขตการปฏิบัติงาน แผนการตรวจสอบประจำปี พิจารณารายงานผลการตรวจสอบ
การติดตามผลการแก้ไขตามรายงานการตรวจสอบ
ให้คำแนะนำในการพัฒนาปรับปรุงการปฏิบัติงานตรวจสอบให้มีประสิทธิภาพ
พิจารณาความเหมาะสมของงบประมาณ จำนวนบุคลากร
แผนการฝึกอบรมและพัฒนาบุคลากรของสำนักตรวจสอบภายในเพื่อให้เป็นไปตามมาตรฐานสากล
รวมทั้งได้หารือกับหัวหน้าสำนักตรวจสอบภายในโดยไม่มีฝ่ายจัดการอย่างสม่ำเสมอ

คณะกรรมการตรวจสอบ
มีความเห็นว่าบริษัทมีระบบการตรวจสอบภายในและการจัดการข้อมูลสารสนเทศที่เพียงพอเหมาะสมและมีประสิทธิผล
รวมทั้งมีการพัฒนาคุณภาพการตรวจสอบให้เป็นไปตามมาตรฐานสากล

3.  การปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์และกฎหมายที่เกี่ยวข้องกับธุรกิจของบริษัท

คณะกรรมการตรวจสอบได้สอบทานการดำเนินงานของบริษัท
ว่าเป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัท
และรับทราบการเปลี่ยนแปลงกฏเกณฑ์ต่างๆ ที่มีผลกระทบต่อการดำเนินธุรกิจของบริษัท
คณะกรรมการตรวจสอบมีความเห็นว่า บริษัทได้ปฏิบัติตามกฎหมายต่างๆ ที่เกี่ยวข้อง โดยไม่พบว่า
มีการฝ่าฝืนหรือไม่ปฏิบัติตามที่เป็นสาระสำคัญ

4.  ความเหมาะสมของผู้สอบบัญชี การพิจารณา คัดเลือก และเสนอแต่งตั้งผู้สอบบัญชี

คณะกรรมการตรวจสอบ ได้พิจารณาคัดเลือกผู้สอบบัญชี โดยพิจารณาถึงความรู้ ความสามารถ
ประสบการณ์และคุณภาพงานของผู้สอบบัญชีในรอบปีที่ผ่านมา สถานะของผู้สอบบัญชี
ข้อจำกัดที่มีสาระสำคัญ หรือข้อกำหนดของตลาดหลักทรัพย์ฯ หรือหน่วยงานอื่นที่เกี่ยวข้อง
ให้มั่นใจว่าผู้สอบบัญชีมีความเป็นอิสระและเป็นกลางในการปฏิบัติงานอย่างแท้จริงและได้ประเมินความเป็นอิสระและผลการปฏิบัติงานสำหรับปี
2557 ซึ่งเป็นปีที่ 6 ของบริษัทสอบบัญชี แต่ได้เปลี่ยนผู้สอบบัญชีที่ลงนามรับรองงบการเงินตั้งแต่ปี
2556 ผลการปฏิบัติงานโดยรวมอยู่ในระดับที่น่าพอใจ มีความเป็นอิสระเพียงพอ

คณะกรรมการตรวจสอบ ได้พิจารณาผลการปฏิบัติงานของผู้สอบบัญชี บริษัท สอบบัญชีธรรมนิติ จำกัด
โดยเห็นว่าเป็นผู้มีความเข้าใจธุรกิจของบริษัทเป็นอย่างดี ประกอบวิชาชีพด้วยความเป็นอิสระ
เป็นกลางและส่งมอบงานตรวจตามเวลาอย่างสม่ำเสมอ
เห็นสมควรให้เสนอต่อคณะกรรมการบริษัทเพื่อขออนุมัติต่อที่ประชุมผู้ถือหุ้นให้แต่งตั้ง

1.  นายพจน์ อัศวสันติชัย ผู้สอบบัญชีรับอนุญาตเลขที่ 4891 และ/หรือ

2.  นายธนะวุฒิ  พิบูลย์สวัสดิ์ ผู้สอบบัญชีรับอนุญาตเลขที่ 6699 และ/หรือ

3.  นางสาวสุลสิต อาดสว่าง ผู้สอบบัญชีรับอนุญาตเลขที่ 7517

แห่งบริษัท สอบบัญชีธรรมนิติ จำกัด เป็นผู้สอบบัญชีของบริษัทและบริษัทย่อยประจำปี 2558
และกำหนดค่าตอบแทนในการสอบบัญชีประจำปี 2558 เพิ่มขึ้นจากปี 2557
ในส่วนของสำหรับการตรวจสอบงบการเงินเฉพาะกิจการและงบการเงินรวมประจำปี
การตรวจสอบงบการเงินบริษัทย่อย และการสอบทานงบการเงินดังกล่าวรายไตรมาส
เนื่องจากการขยายตัวทางธุรกิจเพิ่มขึ้น และมีบริษัทย่อยเพิ่มขึ้นด้วย
โดยรวมค่าตรวจสอบและรับรองการปฏิบัติตามเงื่อนไขของบัตรส่งเสริมการลงทุน (BOI)
เป็นจำนวนเงินไม่เกิน 1,835,000 บาท กรณีมีการเปิดบริษัทย่อยในระหว่างปี
ให้กำหนดค่าสอบบัญชีได้ไม่เกิน 100,000 บาท ต่อหนึ่งบริษัท
กรณีค่าตรวจสอบและรับรองการปฏิบัติตามเงื่อนไขของบัตรส่งเสริมการลงทุน (BOI) เพิ่มเติม
ค่าตรวจสอบบัตรละ 40,000 บาท ทั้งนี้ไม่รวมค่าใช้จ่ายอื่น เช่น
ค่าพาหนะเดินทางปฏิบัติงานต่างจังหวัด เป็นต้น

5.  รายการที่อาจมีความขัดแย้งทางผลประโยชน์

คณะกรรมการตรวจสอบได้พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและกฎระเบียบตามที่คณะกรรมการกำกับตลาดทุน
และหน่วยงานอื่นๆ ที่เกี่ยวข้องกำหนดอย่างสม่ำเสมอ
และให้สำนักตรวจสอบภายในติดตามสอบทานความถูกต้องในเบื้องต้น
รวมทั้งให้ผู้สอบบัญชีสอบรายการดังกล่าวเป็นประจำทุกปี

คณะกรรมการตรวจสอบมีความเห็นว่า รายการที่เกี่ยวโยงกันที่ได้พิจารณานั้น
เป็นรายการที่เข้าข่ายเป็นธุรกิจปกติที่มีเงื่อนไขการค้าทั่วไป มีความสมเหตุสมผล
เป็นธรรมและเป็นประโยชน์สูงสุดต่อบริษัท

6.  การปฏิบัติหน้าที่ตามกฎบัตรคณะกรรมการตรวจสอบ

คณะกรรมการตรวจสอบได้ประเมินผลการปฏิบัติงานตนเองของคณะกรรมการตรวจสอบ
โดยประเมินผลในภาพรวมเป็นรายคณะประจำปี 2557
คณะกรรมการตรวจสอบมีความเห็นโดยรวมว่า
ได้ปฎิบัติหน้าที่และความรับผิดชอบที่ได้ระบุไว้ในกฎบัตรคณะกรรมการตรวจสอบที่ได้รับอนุมัติจากคณะกรรมการบริษัท
อย่างเพียงพอและครบถ้วน โดยใช้ความรู้ความสามารถและความระมัดระวังรอบคอบ
มีความเป็นอิสระไม่มีข้อจำกัดในการรับทราบข้อมูล และได้ทบทวนกฎบัตรคณะกรรมการตรวจสอบ
เพื่อให้มั่นใจว่ามีการกำหนดขอบเขตหน้าที่การปฏิบัติงานครบถ้วนตามที่คณะกรรมการบริษัทได้มอบหมายอย่างมีประสิทธิภาพ
เป็นไปตามหลักการกำกับดูแลกิจการที่ดี เพื่อประโยชน์ต่อผู้มีส่วนได้เสียอย่างเท่าเทียมกัน

+-----------------------+----------------------+----------------------+
| []                    | []                   | []                   |
|                       |                      |                      |
| -----------------     | ------------------   | -                    |
| --------------------- | -------------------- | -------------------- |
|                       |                      | -------------------- |
| (นางสาวจรัญญา แสงสุขดี)  | (รศ.ดร.เอกชัย         |                      |
|                       | นิตยาเกษตรวัฒน์)        | (นายณัฐวุฒิ เขมะโยธิน)   |
| ประธานกรรมการตรวจสอบ  |                      |                      |
|                       | กรรมการตรวจสอบ       | กรรมการตรวจสอบ       |
+-----------------------+----------------------+----------------------+